גונסלו גדש

גונסלו מנואל גנצ'יניו גדש (בפורטוגזית: Gonçalo Manuel Ganchinho Guedes; נולד ב-29 בנובמבר 1996 בבנבנטה שבפורטוגל) הוא כדורגלן פורטוגזי המשחק בעמדת הקיצוני בקבוצת וולברהמפטון וונדררס ובנבחרת פורטוגל.

קריירת מועדונים 
גדש גדל במחלקת הנוער של בנפיקה ליסבון. ב-4 בינואר 2015 ערך גדש את הופעת הבכורה שלו בקבוצה הראשונה של המועדון, כשנכנס כמחליף בתוספת הזמן של המחצית השנייה בניצחון 0–3 על פנאפייל במסגרת המחזור ה-15 בליגת העל הפורטוגלית. הוא ערך בעונת , בה זכתה בנפיקה ליסבון באליפות פורטוגל ובגביע הליגה הפורטוגלית, 5 הופעות ליגה בלבד, עם 34 דקות משחק סה"כ.

ב-15 בספטמבר 2015 ערך גדש את הופעת הבכורה שלו בליגת האלופות, כששיחק 90 דקות בניצחון 0–2 על אסטנה במסגרת המחזור הראשון של שלב הבתים לעונת 2015/2016. ב-26 בספטמבר הבקיע גדש את שער הבכורה שלו במועדון, שער בדקה ה-67 בניצחון 0–3 על פאסוס די פריירה במסגרת המחזור ה-6 בליגה. 4 ימים לאחר מכן הבקיע גדש את שער הבכורה שלו בליגת האלופות, שער בדקה ה-51 בניצחון 1–2 על אתלטיקו מדריד במסגרת המחזור השני בשלב הבתים. בעונת , עונה נוספת בה זכתה בנפיקה ליסבון בדאבל, ערך גדש 18 הופעות ליגה ו-7 הופעות בליגת האלופות.

ב-25 בינואר 2017 חתם גדש בפריז סן-ז'רמן מליגת העל הצרפתית בתמורה ל-30 מיליון יורו. ב-29 בינואר ערך את הופעתו הבכורה בקבוצה בתיקו 1-1 נגד מונקו.

ב-1 בספטמבר 2017 הושאל גדש לוולנסיה מליגת העל הספרדית. ב-9 בספטמבר ערך את הופעתו הבכורה בקבוצה בתיקו 0-0 נגד אתלטיקו מדריד. ב-15 באוקטובר הבקיע את שערו הראשון בניצחון 3–6 על ריאל בטיס.

ב-27 באוגוסט 2018 חתם גדש בוולנסיה בתמורה ל-40 מיליון יורו.

ב-8 באוגוסט 2022 חתם בוולברהמפטון וונדררס מהפרמייר ליג, תמורת 32 מיליון אירו. חמישה ימים לאחר מכן ערך הופעת בכורה בתיקו 0-0 עם פולהאם.

ב-20 בינואר 2023 חזר גדש בהשאלה לבנפיקה ליסבון.

קריירה בינלאומית 
ב-14 בנובמבר 2015 ערך גדש את הופעת הבכורה שלו בנבחרת פורטוגל, כששיחק 81 דקות בהפסד 0–1 לנבחרת רוסיה במשחק ידידות. 3 ימים לאחר מכן ערך הופעה נוספת, כשנכנס כמחליף בדקה ה-63 בניצחון 0–2 על נבחרת לוקסמבורג במשחק ידידות. ב-10 בנובמבר 2017 הבקיע את שערו הראשון בנבחרת בניצחון 0–3 על .

ב-9 ביוני 2019 כבש את השער היחיד בניצחון נבחרתו 1–0 על נבחרת הולנד בגמר ליגת האומות 2018/2019.

תארים 
בנפיקה
 אליפות פורטוגל (2): 2014/2015, 2015/2016
גביע הליגה הפורטוגלית (2): 2014/2015, 2015/2016
הסופר קאפ הפורטוגלי (1): 2016

פריז סן-ז'רמן
 הגביע הצרפתי (1): 2016/2017
 גביע האלופים הצרפתי (1): 2017

ולנסיה
גביע המלך הספרדי (1): 2019

נבחרת פורטוגל
ליגת האומות (1): 2018/2019

קישורים חיצוניים 

כדורגלנים פורטוגזים
קשרי כדורגל פורטוגזים
חלוצי כדורגל פורטוגזים
כדורגלני בנפיקה ליסבון
כדורגלני פריז סן-ז'רמן
כדורגלני ולנסיה
כדורגלני וולברהמפטון וונדררס
כדורגלני נבחרת פורטוגל
כדורגלני מונדיאל 2018
כדורגלני יורו 2020
ספורטאים פורטוגזים בצרפת
ספורטאים פורטוגזים בספרד
ספורטאים פורטוגזים באנגליה
פורטוגזים שנולדו ב-1996